Welmu

Vaasan Elävän Musiikin Yhdistys, Welmu ry () oli vuosina 1979–2004 vaasalaista musiikkielämää edistävä elävän musiikin yhdistys. Yhdistys meni konkurssiin vuonna 2008. Nykyisin nimeä Welmu käyttää Viitasaaren elävän musiikin yhdistys, kun taas Vaasassa on vuodesta 2008 toiminut Volume - Vaasan Uuden Kulttuurin yhdistys.
Historia.
Ryhmä vaasalaisia musiikin ystäviä aloitti 1970-luvulla tapahtumien järjestämisen. Ensimmäiset esiintymiset järjestettiin Vaasan Rantapaviljongissa, jossa huviluvan mukaan ""Dakota-yhtye esitteli uuden aallon musiikkia. Transfusion-yhtye tulkitsi moderneja jazz-säveltäjiä. Illan pääesiintyjä Tuomari Nurmio ja Köyhien Ystävät -yhtye esitteli perinteellistä amerikkalaista bluegrass-musiikkia sekä omia huumoripohjaisia kupletteja"."
Elokuussa 1979 päätettiin perustaa "Vaasan Elävän Musiikin Yhdistys", jonka esikuvaksi otettiin vuotta aikaisemmin perustettu Helsingin Elmu ry kuten monilla muillakin paikkakunnilla. Tässä vaiheessa toiminta laajentui ja järjestäytyi pelkästä esiintymisien järjestämisestä kattamaan myös harjoitustilojen vuokrauksen, äänitysstudion tarjoamisen demonauhoituksiin sekä kesäisten musiikkileirien järjestämisen nuorille.
Koko 1980-luvun ajan esiintymisiä järjestettiin vaasalaisissa ravintoloissa ja Nuorisotalolla. Vuonna 1981 saatiin vaasalaisille yhtyeille omat harjoitustilat, kun Arbetets Vänner:in tyhjillään olleet tilat luovutettiin Welmun käyttöön. Talo kunnostettiin talkoovoimin harjoitustiloiksi ja rakennuksesta tuli myös Welmun toiminnan käyntiosoite. Paloturvallisuussyistä talolle tuli lämmityskielto keväällä -85. Lisäksi tuli ilmoitus talon purkamisesta vuoden 1985 aikana. 
Kevään -85 aikana Welmu keräsi kansalaisadresseja ja neuvotteli lukuisia kertoja kaupungin päättävien tahojen kanssa tilaongelmasta. Samaan aikaan havaittiin vanhan puusepänverstaan olevan tyhjillään, osoitteessa Myllykatu 18. Tilasta tehtiin kaupunginisille konkreettiset käyttöehdotukset. 
Syksyllä -85 päästiin rakentamaan tiloja. Rock-Werstas aloitti toimintansa ja sinne perustettiin Welmun toimisto sekä 20 bändien harjoitustilaa. Tiloissa pääsee bändit harjoittelemaan päivittäin aamusta iltaan. Tunnetuimmat Rock-Werstaalla vaikuttaneet bändit: Klamydia, Lauri Tähkä ja Elonkerjuu, Wild Force. 
Vuonna 1989 löytyi potentiaalinen paikka omalle klubille aivan keskustan kupeesta. Entinen Vaasan Pelastusarmeijan kirkko (Frälsningsarméns kyrka i Vasa, Raastuvankatu 25) kunnostettiin vuoden kestäneessä remontissa ja 1. syyskuuta 1990 järjestettiin Club 25:n viralliset avajaiset.
Club 25:stä tuli nopeasti suosittu esiintymispaikka sekä paikallisille että valtakunnallisestikin tunnetuille yhtyeille. Lähes kaikki Suomen tunnetuimmat artistit -90 luvun alusta ovat esiintyneet siellä. Myös ulkomaiset bändit kävivät Clubilla keikalla. Paikassa oli iso lava ja hyvä näköyhteys lavalle kahdesta kerroksesta. Paikka saikin tunnetuilta esiintyjiltä lempinimen ”mini Tavastia”. 
Clubi-iltoja järjestettiin viikottain 2-3 kertaa ja tilassa oli keskiolut oikeudet. 
Yhdistyksen toiminnasta vastasivat -80 luvun puolesta välistä -90 luvun puoleen väliin, palkattu toiminnanjohtaja/ravintola vastaava sekä toimintasihteeri joka huolehti bändibuukkauksista sekä Rock-Werstaan tilavuokrauksista, sekä Rock-Werstaan talonmies. 
Laman tultua ja avustusten pienennettyä irtisanoi yhdistys työntekijänsä ja toiminta jäi pelkästään vapaaehtoisten käsiin. 
Welmu-nimellä osa yhdistyksen jäseniä ja muita hangaroundeja pelasi useamman kauden jalkapalloa Vaasanseudun 6. divisioonassa vaihtelevalla menestyksellä.
Toiminnan loppuminen.
1990-luvun puoltaväliä lähestyttäessä Welmun toiminta muuttui vanhojen aktiivijäsenten perustaessa perheitä ja muuttaessa pois Vaasasta. Syksyllä 1997 viimeinen perustajajäsen poistui yhdistyksen hallituksesta. Tällöin toiminta hetkeksi pysähtyi, mutta useat uudet toimijat mm Welmu Shadowsista (alaikäiset Welmu aktiivit) sekä muutama vanhempi aktiivi tuli uudelleen mukaan ja jatkoivat sekä Rock-Werstaan että Club 25:en pyörittämistä vielä 2007 asti. 
Club 25 rakennus oli kuitenkin huonossa kunnossa eikä varoja sen kunnostamiseen löytynyt. Lopulta pelastusviranomaiset eivät antaneet lupaa sen käyttöön esiintymispaikkana 
Viimeisinä vuosina Welmun toiminta oli keskittynyt esiintymisien järjestämiseen nyt jo edesmenneen Club 25:n tiloissa sekä Klemettilän Myllykadulla sijaitsevan RockWerstaan harjoitustilojen vuokraamiseen. Viimeisimpiä lisäyksiä oli Vaasan Kaupungin Nuoriso-osaston kanssa yhteistyössä perustettu rokkikoulu.
Länsi-Suomen Verovirasto haki tammikuussa 2008 Vaasan Elävän Musiikin Yhdistyksen konkurssiin. Yhdistysrekisterin tiedot oli päivitetty viimeksi vuonna 1999. Vuonna 2004 nimi vapautui rekisteristä rekisterihallituksen todetessa yhdistyksen olevan toimimaton ja vuodesta 2005 Welmu onkin ollut Viitasaaren elävän musiikin yhdistys Welmu ry:n nimilyhenne. Vaasan vapaa-aikalautakunta irtisanoi Club 25:n vuokrasopimuksen 1. elokuuta 2007.
Helmikuussa 2008 Vaasaan perustettiin Volume - Vaasan Uuden Kulttuurin yhdistys. Perustettu yhdistys on ryhtynyt muun muassa hoitamaan niitä toimia, joita vaasalainen Welmu hoiti, kuten orkestereiden harjoitustilojen ylläpitämistä RockWerstaalla ja Club 25:lla järjestettävien rock-konserttien pyörittämistä. Club 25:n tilat paloivat vuonna 2013.